**2.3. Упутство за предлагање чланова АВМ**

У складу са одредбама чланова 14, 15, 16, 17 и 18 Правилника о раду Академије ветеринарске медицине и одлукама Извршног одбора СВД, Матична комисија је ближе разрадила критеријуме и припремила одговарајућа упутства и упитнике за избор чланова Академије.

#### СРПСКО ВЕТЕРИНАРСКО ДРУШТВО АКАДЕМИЈА ВЕТЕРИНАРСКЕ МЕДИЦИНЕ

#### УПУТСТВО ЗА ПРЕДЛАГАЊЕ ЧЛАНОВА АВМ

**А. Ко може бити предложен за члана Академије:**

***(члан 7. Правилника)***

* истакнути ветеринарски радник заслужан за унапређење ветеринарске науке и струке,
* држављан Савезне Републике Југославије, који ужива грађанска права а члан је СВД.

**Б. Утврђивање предлога за избор члана АВМ**

Чланови Академије могу бити: редовни, ванредни и почасни.

#### В. Ко може бити Предлагач

**За редовне чланове:** из реда ванредних чланова ИО Академије, 3 редовна члана Aкадемије,изузетно директно на предлог ИО СВД

**За ванредне чланове:** ИО СВД, подружнице СВД, Специјалистичке секције, 3 редовна члана Академије

**За почасне чланове:** ИО Академије, ИО СВД, подружнице СВД Специјалистичке секције, остали органи СВД

**Предлог за избор у чланство Академије мора да садржи:**

* биографске податке о кандидату,
* комплетну библиографију кандидата са пуним референцама и коефицијентима Р,
* све видове ангажовања у СВД,
* све видове ангажовања у струци,
* све видове ангажовања у научном раду,
* ангажованост у образовању и формирању кадрова,
* образложење предлагача,
* закључак са предлогом да ли се кандидат предлаже за редовног, ванредног или почасног члана,
* попуњен и потписан резиме извештаја о кандидату.

*Предлог за избор ванредних чланова Академије подноси се Извршном одбору Академије најмање 60 дана пре одржавања годишње скупштине Академије.*

**Напомена:**

*Одлуку о пријему у чланство Академије доноси Скупштина ветеринарске Академије.*

*Кандидат који није изабран за члана Академије нема право жалбе.*

*Право жалбе има само предлагач и то само због повреде поступка.*

*Предлагач жалбу подноси Скупштини у року од 15 дана.*

*Кандидат који није изабран, може бити поново кандидован након 2 године.*